pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน ร่วม MOU ผนึกกำลัง 7 หน่วยงาน กำหนดมาตรการและแนวทางแทนการกักตัวเด็กไว้ในสถานกักตัวคนต่างด้าวเพื่อรอการส่งกลับ
วันจันทร์ที่ 21 มกราคม 2562
ก.แรงงาน ร่วม MOU ผนึกกําลัง 7 หน่วยงาน กําหนดมาตรการและแนวทางแทนการกักตัวเด็กไว้ในสถานกักตัวคนต่างด้าวเพื่อรอการส่งกลับ
พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธานในพิธีลงนามบันทึกความเข้าใจ (MOU) เรื่อง การกําหนดมาตรการและแนวทางแทนการกักตัวเด็กไว้ในสถานกักตัวคนต่างด้าวเพื่อรอการส่งกลับ ณ ตึกสันติไมตรี (หลังนอก) ทําเนียบรัฐบาล
วันที่ 21 มกราคม 2562 เวลา 10.00 น. พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธานในพิธีลงนามบันทึกความเข้าใจ (MOU) เรื่อง การกําหนดมาตรการและแนวทางแทนการกักตัวเด็กไว้ในสถานกักตัวคนต่างด้าวเพื่อรอการส่งกลับ ณ ตึกสันติไมตรี (หลังนอก) ทําเนียบรัฐบาล โดยพิธีลงนามบันทึกความเข้าใจฯ ดังกล่าว เป็นการผสานความร่วมมือกันระหว่างส่วนราชการ 7 หน่วยงาน ได้แก่ สํานักงานตํารวจแห่งชาติ กระทรวงการพัฒนาสังคมและความมั่นคงของมนุษย์ กระทรวงการต่างประเทศ กระทรวงมหาดไทย กระทรวงสาธารณสุข กระทรวงศึกษาธิการ และกระทรวงแรงงาน โดยมีวัตถุประสงค์ เพื่อกําหนดหน้าที่ความรับผิดชอบและแนวทางปฏิบัติงานของทุกส่วนที่เกี่ยวข้องอย่างเป็นระบบและมีประสิทธิภาพ ในการดูแลและไม่กักตัวเด็กในห้องกักตรวจคนเข้าเมือง ในโอกาสนี้ พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม และพลตํารวจเอก สุวัฒน์ จันทร์อิทธิกุล ที่ปรึกษารัฐมนตรีว่าการกระทรวงแรงงาน ได้ร่วมเป็นสักขีพยานร่วมกับผู้แทนจากส่วนราชการต่างๆ และสําหรับกระทรวงแรงงาน ได้มี นายจรินทร์ จักกะพาก ปลัดกระทรวงแรงงาน เป็นผู้ร่วมลงนามฯ ทั้งนี้ ถือเป็นความพยายามและความมุ่งมั่นของรัฐบาลไทยในการช่วยเหลือและปกป้องคุ้มครองเด็กโดยคํานึงถึงผลประโยชน์สูงสุดของเด็กต่อไป
-----------------------------------------------
กองเผยแพร่และประชาสัมพันธ์/
ณัฏฐภัทร์ ชื่นเอี่ยม - ภาพและข่าว/
21 มกราคม 2562
รัฐบาลไทย-ข่าวทำเนียบรัฐบาล-ไทย จัดทำแอปพลิเคชันติดตามผู้เดินทางจากพื้นที่เขตติดโรคโควิด-19
วันศุกร์ที่ 13 มีนาคม 2563
ไทย จัดทําแอปพลิเคชันติดตามผู้เดินทางจากพื้นที่เขตติดโรคโควิด-19
รัฐมนตรีช่วยว่าการกระทรวงสาธารณสุข เผยกระทรวงสาธารณสุข ร่วมกับการท่าอากาศยาน กระทรวงดิจิทัลฯ
จัดทําแอปพลิเคชันติดตามตัวผู้เดินทางจากพื้นที่เขตติดโรคติดต่ออันตรายระหว่างกักกันตัวที่บ้าน 14 วัน พร้อมประสานกระทรวงพาณิชย์จัดสรรหน้ากากอนามัยเพิ่มเป็นวันละ 1 ล้านชิ้น
วันนี้ (13 มีนาคม 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า กระทรวงสาธารณสุข โดยกรมควบคุมโรค กรมสนับสนุนบริการสุขภาพ และกระทรวงดิจิทัลเพื่อเศรษฐกิจและสังคม จะนําแอปพลิเคชันของบริษัทท่าอากาศยานไทยจํากัด (มหาชน) มาใช้ติดตามตัวผู้เดินทางจากพื้นที่เขตติดโรคติดต่ออันตรายตามประกาศกระทรวงสาธารณสุข โดยให้ผู้เดินทางดาวน์โหลดแอปพลิเคชันและกรอกข้อมูลในการติดต่อเพื่อติดตาม ทําให้ทราบว่าอยู่ในพื้นที่ใดในระหว่างกักกันตัวที่บ้าน 14 วัน โดยมีระบบติดตามส่วนกลางที่กรมควบคุมโรค ส่วนภูมิภาคที่สํานักงานสาธารณสุขจังหวัด มีเจ้าพนักงานควบคุมโรคติดต่อ อสม. และเจ้าหน้าที่ของรัฐในพื้นที่ติดตาม หากผู้ถูกกักตัวออกนอกพื้นที่ แอปพลิเคชันสามารถติดตามได้ว่าอยู่ในพื้นที่ใด
“ขอย้ําว่า แอปพลิเคชันนี้ใช้เพื่อเพิ่มประสิทธิภาพในการติดตามตัว และขอให้กลุ่มเสี่ยงปฏิบัติตัวตามคําแนะนําของกระทรวงสาธารณสุขอย่างเคร่งครัด เพราะทุกคนมีความเสี่ยงที่อาจจะแพร่โรคไปให้ผู้ที่ใกล้ชิดได้หากป่วย ขอให้ทุกฝ่ายเข้าใจและร่วมมือกัน เพื่อที่จะก้าวข้ามวิกฤตปัญหาโรคโควิด -19 ไปให้ได้” ดร.สาธิตกล่าว
สําหรับเรื่องหน้ากากอนามัยสําหรับบุคลากรทางการแพทย์ มีข่าวดี หลังจากที่ผมได้ประสานกระทรวงพาณิชย์ให้จัดสรรจาก 300,000 ชิ้นต่อวัน เป็น 700,000 ชิ้นต่อวัน เพื่อให้โรงพยาบาลในสังกัดกระทรวงสาธารณสุข 430,000ชิ้น ซึ่งได้กระจายไปถึงโรงพยาบาลต่าง ๆ แล้ว และวันนี้ได้ประสานรองนายกรัฐมนตรีและและรัฐมนตรีว่าการกระทรวงพาณิชย์ ขอโควตาเพิ่มเป็น 1,000,000 ชิ้นต่อวัน เพื่อจัดสรรเพิ่มให้กับโรงพยาบาล ระบบการแพทย์ฉุกเฉิน และเจ้าหน้าที่มูลนิธิต่าง ๆ ในเครือข่าย
************************************** 13 มีนาคม 2563
รัฐบาลไทย-ข่าวทำเนียบรัฐบาล-นายกรัฐมนตรีกราบนมัสการ เจ้าอาวาสวัดพระมหาธาตุวรมหาวิหาร และสักการะพระบรมเจดีย์ เพื่อความเป็นสิริมงคล พร้อมแห่ผ้าขึ้นพระธาตุร่วมกับประชาชน
วันจันทร์ที่ 18 มีนาคม 2562
นายกรัฐมนตรีกราบนมัสการ เจ้าอาวาสวัดพระมหาธาตุวรมหาวิหาร และสักการะพระบรมเจดีย์ เพื่อความเป็นสิริมงคล พร้อมแห่ผ้าขึ้นพระธาตุร่วมกับประชาชน
นายกรัฐมนตรีกราบนมัสการ เจ้าอาวาสวัดพระมหาธาตุวรมหาวิหาร จ.นครศรีธรรมราช และสักการะพระบรมเจดีย์ เพื่อความเป็นสิริมงคล พร้อมแห่ผ้าขึ้นพระธาตุร่วมกับประชาชน
วันนี้ (18 มีนาคม 2562) เวลา 15.40 น. ณ วัดพระมหาธาตุวรมหาวิหาร ตําบลในเมือง อําเภอเมืองนครศรีธรรมราช จังหวัดนครศรีธรรมราช พลเอก ประยุทธ์ จันทร์โอชา นายกรัฐมนตรี พร้อมคณะ กราบนมัสการเจ้าอาวาสวัดพระมหาธาตุวรมหาวิหาร และสักการะพระบรมเจดีย์เพื่อความเป็นสิริมงคล พร้อมกันนี้ นายกรัฐมนตรีพร้อมคณะได้ร่วมแห่ผ้าขึ้นพระธาตุร่วมกับประชาชน
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผลประชุม ก.ค.ศ. 8/2561
วันจันทร์ที่ 20 สิงหาคม 2561
ผลประชุม ก.ค.ศ. 8/2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังเป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 8/2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังเป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 8/2561 เมื่อวันศุกร์ที่ 17 สิงหาคม 2561 ว่าที่ประชุมได้มีการพิจารณาเรื่องที่เกี่ยวข้องกับการบริหารงานบุคคลของข้าราชการครูและบุคลากรทางการศึกษา ที่สําคัญดังนี้
- เห็นชอบให้แก้ไขข้อความในหลักเกณฑ์และวิธีการพัฒนาข้าราชการครูและบุคลากรทางการศึกษา สายงานการสอนตามหนังสือสํานักงาน ก.ค.ศ. ที่ ศธ 0206.7/ ว 22 ลงวันที่ 5 กรกฎาคม 2560 ดังนี้
1) ข้าราชการครูและบุคลากรทางการศึกษาต้องได้รับการพัฒนาอย่างต่อเนื่องทุกปีโดยให้ประเมินตนเอง พร้อมทั้งจัดทําแผนพัฒนาตนเองเป็นรายปีตามแบบที่ส่วนราชการกําหนด และเข้ารับการพัฒนาตามแผนอย่างเป็นระบบและต่อเนื่องในรอบ 5 ปีที่ขอรับการประเมินให้มีและเลื่อนวิทยฐานะต้องมีจํานวนชั่วโมงการพัฒนา 100 ชั่วโมงหากมีจํานวนชั่วโมงการพัฒนาไม่ครบ 100 ชั่วโมง แต่ไม่น้อยกว่า 60 ชั่วโมง สามารถนําจํานวนชั่วโมงการมีส่วนร่วมในชุมชนการเรียนรู้ทางวิชาชีพ (PLC) ส่วนที่เกิน 50 ชั่วโมงในแต่ละปี มานับรวมเป็นจํานวนชั่วโมงการพัฒนาให้ครบ 100 ชั่วโมงได้
2) หลักสูตรการพัฒนาต้องมีองค์ประกอบด้านความรู้ ด้านทักษะ ด้านความเป็นครู และด้านคุณลักษณะที่คาดหวังโดยต้องเป็นหลักสูตรที่สถาบันคุรุพัฒนารับรองตามมาตรฐานวิทยฐานะ หรือตามที่ ก.ค.ศ. กําหนด
ทั้งนี้ สามารถนําจํานวนชั่วโมงการพัฒนาที่เข้ารับการอบรมในสถาบันวิชาการอื่น ๆ เสนอ ก.ค.ศ. พิจารณารับรองได้ โดยให้ส่วนราชการเสนอหลักสูตรพัฒนาเพื่อให้ ก.ค.ศ. พิจารณารับรอง
- รับทราบความก้าวหน้าในการพัฒนาระบบการสอบวัดความรู้ความสามารถทั่วไปเพื่อการบรรจุและแต่งตั้งบุคคลเข้ารับราชการให้เป็นมาตรฐานเดียวกันสําหรับเจ้าหน้าที่ของรัฐทุกประเภท โดย ก.พ. จะเป็นผู้ดําเนินการสอบภาค ก ทั้งหมดซึ่งได้มีการหารือร่วมกันกับผู้แทนจากองค์กรกลางบริหารงานบุคคลทุกประเภทแล้ว
โดยภาพรวมมีความเห็นสอดคล้องกันว่า การดําเนินการเช่นนี้จะทําให้บุคลากรภาครัฐมีมาตรฐานเดียวกันมีความโปร่งใสในการเข้าสู่ระบบราชการ ลดภาระผู้สนใจเข้ารับราชการในภาพรวม ทั้งค่าใช้จ่าย เวลา และการเดินทาง และลดค่าใช้จ่ายภาครัฐในการดําเนินการสอบโดยปฏิทินการสอบเห็นควรให้มีการสอบอย่างน้อยปีละ 2 ครั้ง
สําหรับภาค ข และภาค ค เป็นรายละเอียดที่แต่ละองค์กรจะไปกําหนดให้มีความสอดคล้องกับความต้องการบุคลากรของตนเอง
- เห็นชอบให้ผู้มีอํานาจสั่งลงโทษ ตามข้อ 3 ของกฎ ก.ค.ศ.ว่าด้วยอํานาจการลงโทษ ภาคทัณฑ์ ตัดเงินเดือน หรือลดเงินเดือน พ.ศ. 2561 ซึ่งจะมีผลใช้บังคับในวันที่ 20 สิงหาคม 2561 มีอํานาจสั่งลงโทษลดเงินเดือนข้าราชการครูและบุคลากรทางการศึกษาตําแหน่งที่มีใบอนุญาตประกอบวิชาชีพครั้งหนึ่งไม่เกินหนึ่งขั้นไปพลางก่อนจนกว่ากฎ ก.ค.ศ. ว่าด้วยการเลื่อนเงินเดือนของข้าราชการครูและบุคลากรทางการศึกษา พ.ศ. ... มีผลบังคับใช้
- เห็นชอบให้นําการประเมินบุคคลเพื่อแต่งตั้งให้ดํารงตําแหน่งประเภทวิชาการ ระดับชํานาญการพิเศษตามหนังสือสํานักงาน ก.พ. ที่ นร 1006/ว 5 ลงวันที่ 27 เมษายน 2561 มาใช้สําหรับข้าราชการครูและบุคลากรทางการศึกษาตําแหน่งบุคลากรทางการศึกษาอื่นตามมาตรา 38 ค.(2)
Written byกลุ่มประชาสัมพันธ์และการเผยแพร่ สํานักงาน ก.ค.ศ.
Graphicบัลลังก์ โรหิตเสถียร
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รมว.ปิยะสกล ยืนยัน การแก้พ.ร.บ.หลักประกันสุขภาพแห่งชาติ เพื่อให้กระบวนการดูแลประชาชนดีขึ้น
วันพุธที่ 7 มิถุนายน 2560
รมว.ปิยะสกล ยืนยัน การแก้พ.ร.บ.หลักประกันสุขภาพแห่งชาติ เพื่อให้กระบวนการดูแลประชาชนดีขึ้น
รัฐมนตรีว่าการกระทรวงสาธารณสุข ยืนยันการแก้ พ.ร.บ.หลักประกันสุขภาพแห่งชาติเป็นไปตามขั้นตอน เพื่อให้กระบวนการดูแลประชาชนดีขึ้น ไม่ได้ลิดรอนสิทธิเดิมใดๆ เชิญชวนทุกภาคส่วนเข้าร่วมแสดงความคิดเห็นในเวทีประชาพิจารณ์ เพื่อประโยชน์กับประชาชนอย่างแท้จริง
วันนี้ (7 มิถุนายน 2560) ที่สํานักงานหลักประกันสุขภาพแห่งชาติ ศูนย์ราชการฯ แจ้งวัฒนะ จ.นนทบุรีศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์เกี่ยวกับการแก้ไข พ.ร.บ.หลักประกันสุขภาพแห่งชาติ พ.ศ.2545 ก่อนการประชุมคณะกรรมการหลักประกันสุขภาพแห่งชาติ (บอร์ด สปสช.) ว่า การแก้กฎหมายหลักประกันสุขภาพแห่งชาติ เป็นไปตามขั้นตอนของคณะกรรมการยกร่าง พ.ร.บ. ฯ ขณะนี้อยู่ระหว่างการประชาพิจารณ์ตามรัฐธรรมนูญ เป็นไปตามมาตรา 77 ของรัฐธรรมนูญใหม่ไม่มีวาระซ่อนเร้น ไม่มีอคติ เป็นการทําเพื่อผลประโยชน์ของประชาชนอย่างแท้จริง โดยคณะทํางานจะรวบรวมความคิดเห็นจากการทําประชาพิจารณ์มาพิจารณาแล้วเสนอสภานิติบัญญัติแห่งชาติ (สนช.) และกฤษฎีกาต่อไป
“ตอนนี้ไม่ใช่เรื่องของกระทรวงสาธารณสุขหรือกระทรวงใดกระทรวงหนึ่ง สํานักงานคณะกรรมการสุขภาพแห่งชาติ (สช.) โดยนพ.พลเดช ปิ่นประทีบ เป็นผู้รับผิดชอบดําเนินการทําประชาพิจารณ์ ตรงไหนที่คิดว่าไม่ดี ไม่เกิดประโยชน์กับประชาชนสามารถนําเสนอเพิ่มเติมได้ยินดีรับเรื่องราวทั้งหมดเพื่อให้พ.ร.บ.มีประโยชน์กับประชาชนอย่างแท้จริง เท่าที่ทราบในร่างพ.ร.บ.นี้ไม่ได้ลิดรอนสิทธิเดิมใดๆ ของประชาชน ท่านนายกรัฐมนตรีพูดเสมอว่าพ.ร.บ.นี้ทํามาเพื่อให้ประชาชนได้รับสิทธิอย่างน้อยควรเท่าเดิม และควรมีสิ่งที่เพิ่มเติม ส่วนข้อที่มีปัญหาสามารถคุยกันได้”ศ.คลินิก เกียรติคุณ นพ.ปิยะสกลกล่าว
******************************************** 7 มิถุนายน 2560
รัฐบาลไทย-ข่าวทำเนียบรัฐบาล-โฆษก ศบค. ยืนยันผู้ที่ผ่านสถานกักกันที่รัฐจัดให้แล้ว สามารถยื่นใบรับรองขออนุญาตไม่เข้ารับการกักตัวของจังหวัด ย้ำให้ทุกคนใช้ชีวิตวิถีใหม่ ร่วมมือปฏิบัติตามมาตรการหลัก 5 ข้อ
วันพฤหัสบดีที่ 4 มิถุนายน 2563
โฆษก ศบค. ยืนยันผู้ที่ผ่านสถานกักกันที่รัฐจัดให้แล้ว สามารถยื่นใบรับรองขออนุญาตไม่เข้ารับการกักตัวของจังหวัด ย้ําให้ทุกคนใช้ชีวิตวิถีใหม่ ร่วมมือปฏิบัติตามมาตรการหลัก 5 ข้อ
โฆษก ศบค. ยืนยันผู้ที่ผ่านสถานกักกันที่รัฐจัดให้แล้ว สามารถยื่นใบรับรองขออนุญาตไม่เข้ารับการกักตัวของจังหวัด ย้ําให้ทุกคนใช้ชีวิตวิถีใหม่ ร่วมมือปฏิบัติตามมาตรการหลัก 5 ข้อ
วันนี้ (4 มิ.ย. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ได้กล่าวยืนยันว่า ผู้ที่ผ่าน State Quarantine หรือสถานกักกันที่รัฐจัดให้แล้ว ไม่จําเป็นต้องเข้ารับการกักกันที่ทางจังหวัดจัดให้ เนื่องจากการเข้ารับการกักตัวใน State Quarantine ครบ 14 วัน จะได้รับการตรวจและดูแลโดยแพทย์ โดยจะได้รับใบรับรองว่าได้กลับมาจากต่างประเทศ และได้ผ่านการกักตัวที่ State Quarantine เป็นที่เรียบร้อยแล้ว หากภูมิลําเนาหรือจังหวัดมีข้อกําหนดให้คนที่เข้ามาจากนอกเขตพื้นที่จะต้องถูกกักตัว ผู้ที่ผ่าน State Quarantine หรือสถานกักกันที่รัฐจัดให้สามารถยื่นใบรับรองนี้และขออนุญาตไม่เข้ารับการกักตัวของจังหวัดได้ ทั้งนี้ หากมีปัญหาใด ๆ สามารถโทรแจ้งได้ที่เบอร์ 1111 ศูนย์บริการข้อมูลภาครัฐเพื่อประชาชน
โฆษก ศบค. กล่าวถึงกรณีการเตรียมความพร้อมรับมือกับวันหยุดต่าง ๆ ต่อจากนี้ว่า ทางภาครัฐได้มีการดําเนินการอย่างเต็มที่ ทั้งนี้ จะต้องได้รับความร่วมมือใน 3 ส่วน ได้แก่ 1. ผู้ประกอบกิจการ/กิจกรรม 2. ประชาชน และ 3. ภาครัฐ ซึ่งจะต้องเข้าไปกํากับ ติดตาม ดูแล ให้ทุกคนปฏิบัติตามมาตรการหลัก 5 ข้อ หากทุกคนช่วยกัน จะสามารถห่างไกลโรคได้ โดยกรณีการเปิดหาดบางแสน ผู้บริหารท้องถิ่นได้รับทราบปัญหาและมีการแก้ไขปัญหาแล้ว ที่สําคัญคือทุกคนต้องให้ความร่วมมือ
โฆษก ศบค. กล่าวย้ําให้ทุกคนใช้ชีวิตวิถีใหม่ (New Normal) เนื่องจากหลังจากคลายล็อคเฟสที่ 3 พบประชาชนเริ่มกลับมาใช้ชีวิตตามปกติ จึงขอความร่วมมือให้ทุกคนปฏิบัติตามมาตรการหลัก 5 ข้อ ด้วยความพร้อมใจกัน เพราะโรคนี้ยังไม่มีวัคซีนรักษา ทางเดียวที่จะป้องกันได้คือทุกคนจะต้องสามัคคีร่วมใจให้ความร่วมมือปฏิบัติตามมาตรการ
โฆษก ศบค. ได้แนะนําวิธีการออกกําลังกายที่ปลอดภัยจากโรค จะต้องดําเนินตามมาตรการหลัก 5 ข้อ เช่น หากการออกกําลังกายไม่หนักมาก ก็สามารถใส่หน้ากากผ้า/หน้ากากอนามัยได้ หรือถ้าเป็นการออกกําลังกายที่เหนื่อยมาก ๆ ก็ให้เว้นระยะห่างจากผู้อื่นอย่างน้อย 2 เมตร จะต้องหมั่นล้างมือ และทําความสะอาดพื้นผิวสัมผัส ก็จะปลอดโรค ปลอดภัย ส่วนกรณีงานวิ่ง ที่หลายหน่วยงานเริ่มเปิดให้มีการจอง และจะจัดขึ้นในปลายปีนี้ โฆษก ศบค. กล่าวว่า ยังถือว่าเป็นระยะเวลาที่ห่างจากเวลานี้ ซึ่งขณะนี้สถานการณ์ของโลกยังเป็นแนวทแยงขึ้นอยู่ และไม่สามารถตอบได้ว่าจะสามารถจัดกิจกรรมได้หรือไม่ ขึ้นอยู่กับพฤติกรรมของประชาชนและการค้นพบการรักษา หรือยาวัคซีน ซึ่งการจัดกิจการหรือกิจกรรมต่าง ๆ จะต้องมีการวางแผน ต้องมีแผนรองรับความเสี่ยงนั้นให้ได้ ดังนั้น ยังไม่ขอให้คําตอบว่าสิ้นปีนี้จะมีความปลอดภัยมากน้อยแค่ไหนอย่างไร โดยขอให้คนทั้งประเทศร่วมมือกันทําให้ดีที่สุด เพื่อให้มีพื้นที่ที่จะเปิดกว้างได้มากขึ้นในปีนี้
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธ.ก.ส. จัดวงเงิน 1,600 ล้านบาท หนุนเกษตรกรสร้างยุ้งฉาง เก็บข้าวเปลือกไว้รอราคา
วันอังคารที่ 12 มิถุนายน 2561
ธ.ก.ส. จัดวงเงิน 1,600 ล้านบาท หนุนเกษตรกรสร้างยุ้งฉาง เก็บข้าวเปลือกไว้รอราคา
รัฐมนตรีว่าการกระทรวงเกษตรและสหกรณ์ มอบสินเชื่อสร้างยุ้งฉางให้เกษตรกรและสถาบันเกษตรกรในโอกาส ประชุมคณะรัฐมนตรีสัญจร โดยมีนายกรัฐมนตรี เป็นสักขีพยาน
วันนี้ (11 มิถุนายน 2561) นายกฤษฎา บุญราช รัฐมนตรีว่าการกระทรวงเกษตรและสหกรณ์ มอบสินเชื่อสร้างยุ้งฉางให้เกษตรกรและสถาบันเกษตรกรในโอกาส ประชุมคณะรัฐมนตรีสัญจร โดยมี พลเอก ประยุทธ์ จันทร์โอชา นายกรัฐมนตรี เป็นสักขีพยาน พร้อมด้วยนายศรายุทธ ยิ้มยวน ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) และคณะผู้บริหาร ณ อาคารอเนกประสงค์สัมมนาและจัดแสดงนิทรรศการ บึงบอระเพ็ด อําเภอเมือง จังหวัดนครสวรรค์ โดยมอบสินเชื่อให้สถาบันเกษตรกร คือ สหกรณ์การเกษตรเพื่อการตลาดลูกค้า ธ.ก.ส. นครสวรรค์ จํากัด (สกต.) และด้านเกษตรกรคือ นางวิมล แก้วปรีชา และนายประสิทธิ์ วรอินทร์
นายศรายุทธ เปิดเผยว่า ธ.ก.ส.พร้อมขับเคลื่อนโครงการสินเชื่อเพื่อสร้างยุ้งฉางให้เกษตรกรและสถาบันเกษตรกร ตามนโยบายคณะกรรมการนโยบายและบริหารจัดการข้าว (นบข.) ซึ่งมีวัตถุประสงค์ให้เกษตรกรผู้ปลูกข้าวและสถาบันเกษตรกร 10,000 รายทั่วประเทศ สร้าง ปรับปรุงและซ่อมแซม ยุ้งฉางของตนเองเพื่อใช้เก็บข้าวเปลือกที่เก็บเกี่ยวในช่วงฤดูข้าวนาปี ไม่ให้ออกสู่ตลาดพร้อมกันมากเกินความต้องการของตลาด โดยผู้กู้เงินสร้างยุ้งฉางตามโครงการฯ จะต้องเก็บข้าวเปลือกในยุ้งฉางที่สร้างขึ้นและเข้าร่วมโครงการสินเชื่อชะลอการขายข้าวเปลือกนาปี เพื่อชะลอปริมาณข้าวเปลือกที่เก็บเกี่ยวในฤดูนาปีให้อยู่ในยุ้งฉางชั่วคราว ซึ่งจะช่วยให้ราคาข้าวเปลือกในตลาดมีเสถียรภาพ โดยเกษตรกรและสถาบันเกษตรกรสามารถ ทยอยนําข้าวเปลือกออกขายในช่วงที่ราคาข้าวเปลือกในตลาดสูงขึ้น
ทั้งนี้ ธ.ก.ส จะสนับสนุนสินเชื่อแก่เกษตรกรรายละไม่เกิน 150,000 บาท และสถาบันเกษตรกร ประกอบด้วย สหกรณ์การเกษตร กลุ่มเกษตรกร และวิสาหกิจชุมชน แห่งละไม่เกิน 3 ล้านบาท วงเงินสินเชื่อ 1,671 ล้านบาท กําหนดชําระหนี้ ไม่เกิน 10 ปี อัตราดอกเบี้ยเงินกู้ปีที่ 1 ถึงปีที่ 5 ร้อยละ 4 ต่อปี โดยผู้กู้จ่ายร้อยละ 1 ต่อปี และรัฐบาลชดเชยดอกเบี้ยให้ร้อยละ 3 ต่อปี สําหรับปีที่ 6 ถึงปีที่ 10 คิดอัตราดอกเบี้ยตามหลักเกณฑ์ธนาคาร โดยเริ่มจ่ายเงินกู้ตั้งแต่เดือนพฤษภาคม 2561 ถึงวันที่ 31 ธันวาคม 2561 และกําหนดให้สร้างยุ้งฉางให้แล้วเสร็จภายในวันที่ 30 กันยายน 2562 เพื่อให้ทันการเก็บข้าวเปลือกนาปีตั้งแต่เดือนพฤศจิกายน 2561
ผู้ช่วยผู้จัดการ ธ.ก.ส. กล่าวเพิ่มเติมว่า การดําเนินโครงการสินเชื่อเพื่อสร้างยุ้งฉางให้เกษตรกรและสถาบัน เกษตรกรเป็นการเพิ่มประสิทธิภาพโครงการสินเชื่อชะลอการขายข้าวนาปีตามนโยบายรัฐบาล เพื่อให้เกษตรกรได้รับประโยชน์ อีกทั้งยังเป็นการฟื้นฟูวัฒนธรรมการเก็บข้าวเปลือกในยุ้งฉาง ซึ่งถือเป็นแก้มลิงขนาดเล็กในการเก็บข้าวเปลือกไม่ให้ล้นออกสู่ตลาด โดยเกษตรกรยังได้รับค่าฝากเก็บและรักษาคุณภาพข้าวเปลือกตามโครงการสินเชื่อชะลอการขายข้าวอีกด้วย
รัฐบาลไทย-ข่าวทำเนียบรัฐบาล-ทส.ประชุมหารือมาตรการในการจัดการขยะอิเล็กทรอนิกส์และเศษพลาสติก
วันจันทร์ที่ 25 มิถุนายน 2561
ทส.ประชุมหารือมาตรการในการจัดการขยะอิเล็กทรอนิกส์และเศษพลาสติก
กระทรวงทรัพยากรธรรมชาติและสิ่งแวดล้อม ประชุมหน่วยงานที่เกี่ยวข้องเพื่อหารือแนวทางในการแก้ปัญหากรณีการนําเข้าขยะอิเล็กทรอนิกส์และเศษพลาสติกที่ไม่ถูกต้อง และกรณีการสําแดงเท็จในการนําเข้าขยะอิเล็กทรอนิกส์และเศษพลาสติก
กระทรวงทรัพยากรธรรมชาติและสิ่งแวดล้อม ประชุมหน่วยงานที่เกี่ยวข้องเพื่อหารือแนวทางในการแก้ปัญหากรณีการนําเข้าขยะอิเล็กทรอนิกส์และเศษพลาสติกที่ไม่ถูกต้อง และกรณีการสําแดงเท็จในการนําเข้าขยะอิเล็กทรอนิกส์และเศษพลาสติก
วันนี้ (21 มิถุนายน 2561) เวลา 13.30 น. ณ ห้องประชุม 202 อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมหารือแนวทางในการแก้ปัญหากรณีการนําเข้าขยะอิเล็กทรอนิกส์และเศษพลาสติกที่ไม่ถูกต้อง และกรณีการสําแดงเท็จในการนําเข้าขยะอิเล็กทรอนิกส์และเศษพลาสติก โดยในการประชุมครั้งนี้ เป็นการประชุมหารือในเบื้องต้นเกี่ยวกับมาตรการในการจัดการขยะอิเล็กทรอนิกส์และเศษพลาสติกในมาตรการเร่งด่วน และมาตรการในขั้นตอนต่อไป โดยมาตรการเร่งด่วนในการแก้ไขปัญหาผู้ที่ได้รับอนุญาตให้นําเข้าขยะอิเล็กทรอนิกส์และเศษพลาสติกซึ่งมีการนําเข้าอย่างไม่ถูกต้อง มีดังนี้
- ระงับการอนุญาตการนําเข้าขยะอิเล็กทรอนิกส์ของโรงงานที่ปฏิบัติไม่ถูกต้องตามพันธกรณีอนุสัญญา บาเซล ในโควตาที่ยังเหลืออยู่
- กรณีสําแดงเท็จการนําเข้าขยะอิเล็กทรอนิกส์หรือเศษพลาสติก ให้ผลักดันให้มีการนํากลับโดยประเทศส่งออกอย่างเคร่งครัด และดําเนินคดีต่อผู้กระทําผิดกฎหมายที่เกี่ยวข้อง
- กรณีขยะอิเล็กทรอนิกส์หรือเศษพลาสติกที่นําเข้าถูกส่งไปยังโรงงานรับกําจัดที่ไม่ถูกต้องตามใบอนุญาต ให้ส่งกลับไปในโรงงานที่ได้รับอนุญาตหรือนําไปกําจัดให้ถูกต้อง และดําเนินคดีต่อผู้กระทําผิดตามกฎหมายที่เกี่ยวข้อง
สําหรับมาตรการในขั้นตอนต่อไป เพื่อการแก้ไขปัญหาระยะยาวการนําเข้าขยะอิเล็กทรอนิกส์และเศษพลาสติกฯ ได้มีการประชุมหารือในหัวข้อเบื้องต้น ดังนี้
- เพิ่มความเข้มงวดในการพิจารณาการให้อนุญาตนําเข้าขยะอิเล็กทรอนิกส์
- กําหนดให้มีเงินประกันหากเกิดค่าเสียหายจากการสําแดงเท็จหรือการปฏิบัติไม่ถูกต้องจากการนําเข้าขยะอิเล็กทรอนิกส์และเศษพลาสติก
- กําหนดให้มีการตรวจสอบผู้ตู้คอนเทรนเนอร์ที่สําแดงเป็นขยะอิเล็กทรอนิกส์และเศษพลาสติก 100 เปอร์เซ็นต์
- เพิ่มระบบการกํากับขนส่งทางท่าเรือไปทางโรงงานรับกําจัดขยะอิเล็กทรอนิกส์
- เพิ่มความเข้มงวดในการตรวจสอบโรงงานรับกําจัดขยะอิเล็กทรอนิกส์
- เพิ่มบทลงโทษกับผู้กระทําความผิด
- พิจารณายกเลิกการนําเข้าขยะอิเล็กทรอนิกส์
ทั้งนี้ จะมีการประชุมหารือในรายละเอียดในครั้งต่อไป
รัฐบาลไทย-ข่าวทำเนียบรัฐบาล-อินโดนีเซียชื่นชม และพร้อมเรียนรู้ความสำเร็จของไทยในการควบคุมการแพร่ระบาดของโควิด-19
วันพุธที่ 10 มิถุนายน 2563
อินโดนีเซียชื่นชม และพร้อมเรียนรู้ความสําเร็จของไทยในการควบคุมการแพร่ระบาดของโควิด-19
อินโดนีเซียชื่นชม และพร้อมเรียนรู้ความสําเร็จของไทยในการควบคุมการแพร่ระบาดของโควิด-19
วันนี้ (10 มิถุนายน 2563) เวลา 10.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายอะฮ์มัด รุซดี (H.E. Mr. Ahmad Rusdi) เอกอัครราชทูตอินโดนีเซียประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสพ้นจากหน้าที่ สรุปสาระสําคัญการหารือ ดังนี้
รองนายกรัฐมนตรียินดีที่ความสัมพันธ์ระหว่างไทยและอินโดนีเซียมีความใกล้ชิดและครอบคลุมในทุกมิติ โดยทั้งสองประเทศต่างแสดงความพร้อมที่จะมุ่งสู่ความเป็นหุ้นส่วนทางยุทธศาสตร์ระหว่างกัน โอกาสนี้ รองนายกรัฐมนตรีขอบคุณเอกอัครราชทูตฯ ที่มีบทบาทสําคัญในการส่งเสริมความสัมพันธ์ระหว่างกันมาตลอดระยะเวลากว่า 4 ปีที่ดํารงตําแหน่ง ยืนยันรัฐบาลไทยพร้อมทํางานอย่างใกล้ชิดกับเอกอัครราชทูตอินโดนีเซียฯ คนใหม่ เพื่อส่งเสริมความร่วมมือระหว่างกันให้แน่นแฟ้นยิ่งขึ้น
เอกอัครราชทูตอินโดนีเซียฯ ขอบคุณรองนายกรัฐมนตรีที่ให้การต้อนรับ ชื่นชมความสัมพันธ์อันดีระหว่างไทยและอินโดนีเซียที่มีมาอย่างยาวนาน ซึ่งในปีนี้จะครบรอบ 70 ปีของการสถาปนาความสัมพันธ์ทางการทูตระหว่างกัน โดยหวังเป็นอย่างยิ่งว่าทั้งสองฝ่ายจะมีโอกาสได้จัดกิจกรรมเพื่อเฉลิมฉลองในโอกาสพิเศษนี้ ยืนยันเอกอัครราชทูตอินโดนีเซียฯ คนใหม่จะทํางานสานต่อความสัมพันธ์และความร่วมมืออันดีระหว่างกันต่อไป
โอกาสนี้ ทั้งสองฝ่ายได้หารือในประเด็นเกี่ยวกับการแพร่ระบาดของโรคติดเชื้อไวรัสโคโรนา 2019 (โควิด-19) โดยเอกอัครราชทูตอินโดนีเซียฯ ชื่นชมการดําเนินมาตรการของไทยในการควบคุมการแพร่ระบาดของโควิด-19 พร้อมเรียนรู้ประสบการณ์ และแนวปฏิบัติจากไทยเพื่อนําไปปรับใช้กับอินโดนีเซีย ด้านรองนายกรัฐมนตรีขอบคุณทางการอินโดนีเซียที่ได้ประสานงานและอํานวยความสะดวกดูแล และส่งคนไทยที่ได้รับผลกระทบจากเหตุการณ์โควิด-19 ในอินโดนีเซียกลับประเทศไทย ทั้งนี้ รองนายกรัฐมนตรีเชื่อมั่นในอินโดนีเซียว่จะสามารถก้าวผ่านสถานการณ์ที่ท้าทายนี้ไปได้ โดยไทยพร้อมให้ความช่วยเหลือและอํานวยความสะดวกอย่างเต็มที่
นอกจากนี้ ทั้งสองฝ่ายได้หารือในประเด็นความร่วมมือที่สําคัญ ไทยและอินโดนีเซียยินดีในความร่วมมือด้านการศึกษาที่ใกล้ชิดระหว่างกัน รองนายกรัฐมนตรีขอบคุณอินโดนีเซียที่ให้การสนับสนุนนักศึกษาไทยไปศึกษาต่อที่อินโดนีเซียอย่างต่อเนื่อง ซึ่งถือเป็นโอกาสอันดีที่เยาวชนไทยจะได้เรียนรู้วิถีชีวิตมุสลิมสายกลางที่อินโดนีเซียเป็นต้นแบบ
รัฐบาลไทย-ข่าวทำเนียบรัฐบาล-รมว.ทส.​ ร่วมกับคณะรัฐมนตรี​ ถวายแจกันดอกไม้​ และลงนามถวายพระพร​ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี​  และพระเจ้าวรวงศ์เธอ พระองค์เจ้าโสมสวลี กรมห
วันศุกร์ที่ 18 ตุลาคม 2562
รมว.ทส.​ ร่วมกับคณะรัฐมนตรี​ ถวายแจกันดอกไม้​ และลงนามถวายพระพร​ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี​  และพระเจ้าวรวงศ์เธอ พระองค์เจ้าโสมสวลี กรมห
วันนี้​ (18 ตุลาคม​ 2562)  นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ ร่วมกับคณะรัฐมนตรี​ นําโดย  พลเอก​ ประยุทธ์​ จันทร์โอชา​  นายกรัฐมนตรี​ร่วมถวายแจกันดอกไม้ และลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรั
รมว.ทส.​ ร่วมกับคณะรัฐมนตรี​ ถวายแจกันดอกไม้​ และลงนามถวายพระพร​สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี​ และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
วันนี้​ (18 ตุลาคม​ 2562) นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ ร่วมกับคณะรัฐมนตรี​ นําโดย พลเอก​ ประยุทธ์​ จันทร์โอชา​ นายกรัฐมนตรี​ร่วมถวายแจกันดอกไม้ และลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี​ และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถให้ทรงหายจากพระอาการประชวร ณ อาคารภูมิสิริมังคลานุสรณ์ โรงพยาบาลจุฬาลงกรณ์สภากาชาดไทย
รัฐบาลไทย-ข่าวทำเนียบรัฐบาล-ออมสิน เปิดให้บริการตามปกติ ตั้งแต่ 7 เม.ย.63 เป็นต้นไป [กระทรวงการคลัง]
วันจันทร์ที่ 6 เมษายน 2563
ออมสิน เปิดให้บริการตามปกติ ตั้งแต่ 7 เม.ย.63 เป็นต้นไป [กระทรวงการคลัง]
ออมสิน เปิดให้บริการตามปกติ ตั้งแต่ 7 เม.ย.63 เป็นต้นไป ยังจํากัดผู้ใช้บริการต่อวันเพื่อป้องกันการแพร่ระบาดของโควิด-19 เตรียมพร้อมรองรับประชาชนเบิกเงินเยียวยา 5,000 ของรัฐรอบแรก แนะนํา “ได้รับเงินเยียวยาโอนเข้าบัญชีแล้ว ถอนเงินที่ตู้ ATM ได้ทุกธนาคาร”
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่รัฐบาลได้เตรียมโอนเงิน ให้ผู้ที่ขอรับสิทธิ์ตาม “มาตรการเยียวยา 5,000 บาท (3 เดือน)” ในวันที่ 8 เมษายน 2563 เป็นวันแรกนั้น ธนาคารออมสินคาดว่าจะมีลูกค้าและประชาชนมาใช้บริการที่สาขาเป็นจํานวนมาก ไม่ว่าจะเป็นการติดต่อเปิดบัญชีใหม่ ผูกพร้อมเพย์ที่สาขาเพื่อให้การโอนเงินได้รับความสะดวก ธนาคารฯ จึงได้เตรียมความพร้อมบริหารจัดการการให้บริการที่สาขาให้เกิดประสิทธิภาพสูงสุดรวมทั้งคํานึงถึงมาตรการด้านความปลอดภัยตามหลัก Social Distancing ของกระทรวงสาธารณสุข เพื่อใม่ให้การแพร่ระบาดของเชื้อไวรัสโควิด-19 ขยายไปในวงกว้างและเป็นการรับผิดชอบต่อสังคมโดยรวมด้วย รวมถึงพระราชกําหนดบริหารราชการแผ่นดินในภาวะฉุกเฉิน พ.ศ.2548 เพื่อเฝ้าระวังป้องกันและควบคุมนั้น โดยตั้งแต่วันที่ 7 เมษายน 2563 เป็นต้นไป สาขาของธนาคารออมสินจะเปิดให้บริการตามปกติ แต่จะจํากัดการให้บริการหน้าเคาน์เตอร์เป็นบางธุรกรรม ได้แก่ จํากัดการเปิดบัญชีใหม่และผูกพร้อมเพย์วันละไม่เกิน 50 คิว และเบิกถอนเงินหน้าเคาน์เตอร์สาขาวันละไม่เกิน 100 คิว
ทั้งนี้ ขอแนะนําว่าการเบิกถอนเงินสดนั้น ผู้ที่ได้รับสิทธิ์ได้รับโอนเงินเข้าบัญชีแล้ว สามารถถอนเงินที่ตู้เอทีเอ็มได้ทุกธนาคาร ส่วนลูกค้าของธนาคารออมสินสามารถใช้บริการผ่าน Mobile Banking on MyMo ของธนาคารออมสิน และช่องทางอิเล็กทรอนิกส์อื่นๆ และออนไลน์ของธนาคารฯ ได้ตลอด 24 ชั่วโมง
อย่างไรก็ตาม สําหรับการลงทะเบียนเพื่อขอรับเงินช่วยเหลือชดเชยรายได้ของผู้ที่ได้รับผลกระทบฯ จํานวน 5,000 บาท นั้น ธนาคารฯ ขอย้ําถึงหลักความปลอดภัย “3 ไม่” คือ 1. ไม่ต้องมาธนาคาร โดยสามารถลงทะเบียนออนไลน์ได้ที่บ้านผ่านเว็บไซต์เราไม่ทิ้งกัน เท่านั้น ซึ่งเปิดรับลงทะเบียนอย่างต่อเนื่องและยังไม่มีกําหนดปิดรับ 2. ไม่ต้องเปิดบัญชีใหม่ โดยใช้บัญชีธนาคารเดิมที่มีอยู่แล้วบัญชีใดก็ได้ และ 3. ไม่ต้องไปรับเงินที่ธนาคาร เพราะผู้ได้รับสิทธิ์จะได้รับเงินโอนเข้าบัญชีพร้อมเพย์หรือบัญชีที่ได้แจ้งในการลงทะเบียนไว้